Tiltale for overtrædelse af færdselslovens § 15 stk. 3. Påstand om førerretsfrakendelse
Ret: Retten i Glostrup (1. instans)
Faggruppe: Straffesag — Bødesag
Sagsemner: Færdsel;

Retten i Glostrup

Udskrift af dombogen

D O M

afsagt den 5. november 2010

Rettens nr. 89-1567/2009
Politiets nr. 0700-81060-00063-06

Anklagemyndigheden
mod
Tiltalte
CPR nr. (Født 1977)

Anklageskrift er modtaget den 12. december 2006.

Tiltalte er tiltalt for overtrædelse af færdselslovens § 15, stk. 3, ved mandag
den 7. august 2006 kl. 15.27 som fører af varerbil Reg. nr. ad Motorring 3
mod nord i Brøndby Kommune under tilsidesættelse af væsentlige hensyn til
færd-selssikkerheden over en strækning på ca. 800 meter og med en hastighed
mellem 78 km/t og 100 km/t, at have kørt med en afstand til den forankøren-
de på mellem 6,93 meter og 8,89 meter og derved undlod at afpasse afstan-
den til den foran kørende, så der ikke var fare for påkørsel, hvis køretøjet
foran standsede eller dets hastighed nedsattes.

Påstande

Anklagemyndigheden har nedlagt påstand om en bødestraf på 1.500 kr.

Anklagemyndigheden har påstået, at tiltalte skal frakendes retten til at føre
motordrevet køretøj, hvortil der kræves kørekort, og at frakendelsen skal ske
betinget, jf. færdselslovens § 125, stk. 1, nr. 1, jf. stk. 5.

Tiltalte har nægtet sig skyldig.

Sagens oplysninger

Der er afgivet forklaring af Tiltalte og af vid-net politiassistent Vidne.

Forklaringerne blev lydoptaget og gengives ikke i dommen.

Rettens begrundelse og afgørelse

Std 75273



side 2

Tiltalte har hverken bestridt, at han kørte med en hastighed på mellem 78
km/t og 100 km/t, eller de afstandsangivelser, som er anført i anklageskriftet.

Herefter, og på baggrund af den sikre og troværdige beskrivelse fra politias-
sistent Vidnes side af handlingsforløbet samt rettens indtryk af situationen,
således som denne fremgår af den i retten afspillede dvd-optagel-se, er det
bevist, at tiltalte er skyldig i den rejste tiltale.

Straffen fastsættes til en bøde på 1.500 kr., jf. færdselslovens § 118, jf. § 15,
stk. 3.

Forvandlingsstraffen fastsættes som nedenfor bestemt.

Tiltalte har ved sin kørsel tilsidesat væsentlige hensyn til
færdselssikkerheden. Tiltalte frakendes derfor retten til at føre motordrevet
køretøj, hvortil der kræves kørekort. Tiltalte beholder dog førerretten, hvis
han ikke inden for 3 år fra endelig dom igen fører motordrevet køretøj på en
sådan måde, at fører-retten skal frakendes, jf. færdselslovens § 125, stk. 5, jf.
§ 125, stk. 1, nr. 1.

Den betingede frakendelse af førerretten medfører, at tiltalte skal bestå en
kontrollerende køreprøve, jf. færdselslovens § 60, stk. 3.

Thi kendes for ret:

Tiltalte skal betale en bøde på 1.500 kr.

Forvandlingsstraffen for bøden er fængsel i 6 dage.

Tiltalte frakendes retten til at føre motordrevet køretøj, hvortil der kræves
kørekort.

Tiltalte beholder dog førerretten, hvis han ikke igen inden for 3 år fra endelig
dom fører motordrevet køretøj på en sådan måde, at førerretten skal fraken-
des ham.

Tiltalte skal betale sagens omkostninger.

Dommer



side 3

side 3